stanford-oval/wikipedia huggingface dataset:
Jukka Hildén
Aiheesta muualla

Hildenin tiedot Extreme Duudsoneiden virallisilla sivuilla (Arkistoitu – Internet Archive).
Jukka Hildén Twitterissä
Jukka Hilden Elonetissä.
Jukka Hilden Internet Movie Databasessa. (englanniksi)
| n k Duudsonit |
| --- | --- |
 Jukka Hildén  Jarno Laasala  Jarno ”Jarppi” Leppälä  Hannu-Pekka ”HP” Parviainen 
Elokuvat:  Duudsonit-elokuva  Bam Margera Presents: Where the f*ck Is Santa?  Minghags  Jackass 3D 
TV-sarjat:  Maailmankiertue  Viva La Bam  Duudsoni Elämää  Duudsonit  Piilokamerapäälliköt  Teräspallit  Duudsonit Amerikassa  Duudsonit tuli taloon  Posse  Duudsonit: Päällikkö 
DVD:t ja VHS:t:  Downhill Glamour  Empire Style  Dogwalk  Maailmankiertue 1  Maailmankiertue 2  Maailmankiertue 3  Duudsoni Elämää  Duudsonit-elokuva  Duudsonit – Ylpeän Häjy Mahtiboksi  The Dudesons 1. tuotantokausi  Duudsonit 2. kansainvälinen tuotantokausi  Duudsonit 3. kansainvälinen tuotantokausi  Duudsonit – Päällikköboksi  Duudsonit 4. kansainvälinen tuotantokausi  Duudsonit tuli taloon – 1. tuotantokausi  Duudsonit tuli taloon – 2. tuotantokausi  Duudsonit tuli taloon – 3. tuotantokausi 
Bibliografia:  Duudsonit – jekkukirja  Duudsonit – 100 tapaa pelastua tylsyydeltä  Duudsonit: Härmästä Hollywoodiin 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Puola 
Henkilöt:  Ritva  Elonet
Luettelo Yhdysvaltain puolueista

Amerikan yhdysvalloista on siellä käytetyn enemmistövaalitavan johdosta tullut kaksipuoluejärjestelmä. Vaikka liittovaltion tasolla päättäjiä on vain kahdella puolueella, on Yhdysvalloissa myös pienpuolueita, niin kutsuttuja ”kolmansia puolueita”. Luettelo Yhdysvaltain puolueista sisältää merkittävimmät yhdysvaltalaispuolueet.
Jotta puolueiden merkittävyyttä voisi arvioida, luettelossa on ilmoitettu myös mm. tietoja puolueiden äänestäjämääristä. Tiedot ovat suuntaa antavia, ja niiden ajankohta on otettava huomioon.
Liittovaltiotasolla edustetut puolueet

Seuraavassa luettelossa ovat Yhdysvaltain kongressissa edustetut puolueet. Luettelon tiedot ovat 115. kongressista, joka kokoontuu vuodesta 2017 lähtien.
| Puolue> Logo | Puolue> Logo | Puolue> Nimi | Politiikka> Perustettu | Politiikka> Puheenjohtaja | Politiikka> Asemointi | Politiikka> Ideologia | Jäsenet> Edustajainhuone | Jäsenet> Senaatti | Jäsenet> Osavaltiokuvernöörit | Jäsenet>  | Jäsenet>  |
| --- | --- | --- | --- | --- | --- | --- | --- | --- | --- | --- | --- |
|  |  | Yhdysvaltain demokraattinen puolue Democratic Party | 1828 | Tom Perez | keskusta-vasemmisto | sosiaaliliberalismi, sosiaalidemokratia | 221 / 435  | 48 / 100  | 23 / 50  |  |  |
|  |  | Yhdysvaltain republikaaninen puolue Republican Party | 1854 | Ronna McDaniel | keskusta-oikeisto | konservatismi, talousliberalismi | 212 / 435  | 50 / 100  | 27 / 50  |  |  |
Aktiivisia ja kannatettuja liittovaltiotason puolueita

|  | Puolueen nimi | Englanniksi | Perustettu | Presidenttiehdokas (2016) äänestyslipukkeilla | Ääniä edustajainhuoneen vaaleissa (2016) |
| --- | --- | --- | --- | --- | --- |
|   | Amerikan deltapuolue    | American Delta Party  | 2016    | 20 osavaltiossa  | — |
|   | Yhdysvaltain demokraattinen puolue  | Democratic Party  | 1828  | 51 osavaltiossa    | 61 417 454 |
|   | Itsenäinen amerikkalainen puolue    | Independent American Party  | 1998    | 1 osavaltiossa    | 32 366 |
|   | Kieltolakipuolue  | Prohibition Party  | 1869    | 3 osavaltiossa    | — |
|   | Laillista marihuanaa nyt -puolue    | Legal Marijuana Now Party  | 1998    | 2 osavaltiossa    | 57 911 |
|   | Libertaaripuolue  | Libertarian Party  | 1971    | 51 osavaltiossa    | 1 660 923 |
|   | Perustuslakipuolue  | Constitution Party  | 1992    | 24 osavaltiossa    | 76 089 |
|   | Yhdysvaltain republikaaninen puolue  | Republican Party  | 1854    | 51 osavaltiossa    | 62 772 225 |
|   | Sosialistinen työväenpuolue  | Socialist Workers Party  | 1938    | 7 osavaltiossa    | — |
|   | Sosialistinen vapautuspuolue    | Party for Socialism and Liberation  | 2004    | 8 osavaltiossa    | — |
|   | Vihreä puolue  | Green Party of the United States  | 2001    | 45 osavaltiossa    | 501 135 |
|   |   | Workers World Party  | 1959    | 3 osavaltiossa    | — |
Osavaltiolliset puolueet > Itsenäiset osavaltiolliset puolueet

Seuraavilla liittovaltiollisiin puolueisiin kuulumattomilla puolueilla on edustusta osavaltionsa lainsäädäntöelimessä.
| Logo | Puolueen nimi | Englanniksi | Perustettu | Edustus osavaltiotasolla |
| --- | --- | --- | --- | --- |
|  | New Yorkin itsenäisyyspuolue | Independence Party of New York | 1991 | 1 edustaja New Yorkin valtionkokouksessa |
|  | Vermontin edistyspuolue | Vermont Progressive Party | 1999 | 7 edustajaa Vermontin edustajainhuoneessa 2 senaattoria Vermontin senaatissa |
|  | Oregonin itsenäinen puolue | Independent Party of Oregon | ? | 1 senaattori Oregonin senaatissa |
Historialliset puolueet

Seuraavat puolueet ovat aiemmin olleet edustettuina Yhdysvaltain kongressin edustajainhuoneessa.
| Puolue | Englanniksi | Edustajainhuoneessa | Seuraaja |
| --- | --- | --- | --- |
| Hallinnon kannattajat | Pro-Administration Party | 1789–1795 | Yhdysvaltain federalistinen puolue |
| Hallinnon vastustajat | Anti-Administration Party | 1789–1795 | Yhdysvaltain demokraattis-republikaaninen puolue |
| Yhdysvaltain federalistinen puolue | Federalist Party | 1795–1825 | Kansallisrepublikaaninen puolue |
| Yhdysvaltain demokraattis-republikaaninen puolue | Democratic-Republican Party | 1795–1825 | Yhdysvaltain demokraattinen puolue |
| Kansallisrepublikaaninen puolue | National Republican Party | 1825–1837 | Yhdysvaltain Whig-puolue |
| Vapaamuurarien vastustajat | Anti-Masonic Party | 1829–1841 | Yhdysvaltain Whig-puolue |
| Mitätöijät | Nullifier Party | 1831–1839 | Yhdysvaltain demokraattinen puolue |
| Yhdysvaltain Whig-puolue | Whig Party | 1837–1855 | Yhdysvaltain republikaaninen puolue |
| Konservatiivipuolue | Conservative Party | 1839–1841 |  |
| Konservatiivipuolue | Conservative Party | 1867–1871 |  |
| Laki ja järjestys -puolue | Law and Order Party of Rhode Island | 1843–1845 |  |
| Amerikkalainen puolue | American Party | 1845–1851 1855–1861 |  |
| Orjuuden vastustajat | Free Soil Party | 1849–1855 | Yhdysvaltain republikaaninen puolue |
| Unionistit | Unionist Party | 1851–1853 1861-1867 |  |
| Dixiekraatit | States' Rights Democratic Party | 1851–1853 |  |
| Oppositiopuolue | Opposition Party | 1855–1857 | Yhdysvaltain republikaaninen puolue |
| Oppositiopuolue | Opposition Party | 1859–1861 |  |
| Perustuslaillinen liittovaltio | Constitutional Union Party | 1861–1863 | Kansallinen liittovaltio -puolue |
| Ehdottomat unionistit | Unconditional Union Party | 1863–1867 |  |
| Virginian konservatiivipuolue | Conservative Party of Virginia | 1867–1871 |  |
| Greenback-puolue | Greenback Labor Party | 1879–1889 | Kansanpuolue |
| Uusjakopuolue | Readjuster Party | 1881–1885 | Yhdysvaltain demokraattinen puolue |
| Työväenpuolue | Union Labor Party | 1887–1889 |  |
| Työväenpuolue | Labor Party | 1889–1891 |  |
| Kansanpuolue (”populistit”) | People's Party | 1891–1903 |  |
| Hopeapuolue | Silver Party | 1893–1901 |  |
| Amerikan sosialistipuolue | Socialist Party of America | 1911–1913 1915–1919 1921–1929 | Sosiaalidemokraatit Sosialistipuolue Demokraattinen sosialistinen järjestelykomitea |
| Edistyspuolue | Progressive Party | 1913–1919 | Edistyspuolue |
| Kieltolakipuolue | Prohibition Party | 1915–1921 |  |
| Maanviljelijäin–työväenpuolue | Farmer–Labor Party | 1919–1921 1923-1945 |  |
| Amerikan työväenpuolue | American Labor Party | 1925–1927 1939–1951 |  |
Aiheesta muualla

Gunzburger, Ron: Directory of U.S. political parties Politics1. (englanniksi)
Poliittiset puolueet Yhdysvalloissa. Suomi-USA, 2011, nro 4, s. 24.  Suomi-Amerikka Yhdistysten Liitto. Artikkeli verkossa. Viitattu 14.10.2018.
| n k  Yhdysvaltain puolueet |
| --- | --- |
Pääpuolueet:  Demokraatit  Republikaanit 
Muut puolueet:  Kommunistit  Libertaaripuolue  Marihuana-puolue  Perustuslakipuolue  PSL  Sosialistinen työväenpuolue (Marxilainen)  Sosialistinen työväenpuolue (Trotskilainen)  Reformipuolue  Vihreä puolue  American Independent 
Entiset puolueet:  Vapaamuurarien vastustajat  Demokraattis-republikaanit  Federalistit  Whigit  Dixiecrat  Free Soil Party  Know Nothing  Liberaalirepublikaanit  Mustat pantterit  Natsi-puolue  Perustuslaillinen liittovaltiopuolue  Sosialistipuolue  Kansanpuolue (1892–1909)  Edistyspuolue (1912–1920)  Edistyspuolue (1924–1925)  Edistyspuolue (1948)
Eveline Saalberg

| Mitalit | Mitalit | Mitalit |  |
| --- | --- | --- | --- |
|  Eveline Saalberg 2019. |  Eveline Saalberg 2019. |  Eveline Saalberg 2019. |  |
Maa:   Alankomaat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | 4×400 m viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | 4×400 m viesti |  |
|  Hopeaa | Eugene 2022 | 4×400 m sekaviesti |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Glasgow 2024 | 4×400 m viesti |  |
|  Hopeaa | Belgrad 2022 | 4×400 m viesti |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | 4×400 m viesti |  |
|  Kultaa | Rooma 2024 | 4×400 m viesti |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Istanbul 2023 | 4×400 m viesti |  |
|  Kultaa | Apeldoorn 2025 | 4 × 400 m sekaviesti |  |
Eveline Saalberg (s. 30. heinäkuuta 1998) on alankomaalainen pikajuoksija, viestin maailmanmestari ja olympiamitalisti.
Saalberg juoksi Belgradin sisäratojen MM-kilpailuissa 2022 toisen osuuden Alankomaiden hopeajoukkueessa 4 × 400 metrin viestissä. Saman vuoden Eugenen MM-kilpailuissa hän karsiutui 400 metrin alkuerissä. LIsäksi hän juoksi alkuerissä 4 × 400 metrin sekaviestissä, jonka loppukilpailussa Alankomaat sai toisella kokoonpanolla hopeaa. Muutamaa viikkoa myöhemmin hän juoksi Münchenin EM-kilpailuissa avausosuuden kultaa voittaneessa Alankomaiden 4 × 400 metrin viestijoukkueessa. 400 metrillä hän karsiutui välierissä. Hän oli voittamassa  4 × 400 metrin viestiä myös Istanbulin EM-hallikilpailuissa 2023.
Saalberg juoksi Budapestin MM-kilpailuissa 2023 avausosuuden Alankomaiden 4 × 400 metrin viestijoukkueessa, joka voitti maailmanmestaruuden Alankomaiden ennätysajalla 3.20,72. Glasgow'n sisäratojen MM-kilpailuissa 2024 hän juoksi alkuerissä Alankomaiden viestijoukkueessa, joka loppukilpailussa voitti toisella kokoonpanolla maailmanmestaruuden. Sama toistui Rooman EM-kilpailuissa, joissa Alankomaat voitti kultaa, ja Pariisin olympialaisissa, joissa joukkue saavutti hopeaa.
Saalberg voitti Alankomaiden-mestaruuden 400 metrin aitajuoksussa 2019 ja 400 metrillä 2023.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 200 m | 23,39 | La Chaux-de-Fonds | 14. elokuuta 2021 |
| 400 m | 50,95 | La Chaux-de-Fonds | 14. heinäkuuta 2024 |
| 400 m aj | 58,86 | Den Haag | 27. heinäkuuta 2019 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 7,75 | Apeldoorn | 28. tammikuuta 2023 |
| 200 m | 24,03 | Metz | 3. helmikuuta 2024 |
| 400 m | 52,54 | Apeldoorn | 26. helmikuuta 2022 |
Lähteet ja huomautukset

1 2  juoksi vain alkuerissä
1 2 3 4 5  Eveline Saalberg Kansainvälinen yleisurheiluliitto. (englanniksi)
1 2 3 4 5 6  Eveline Saalberg Tilastopaja (vaatii kirjautumisen, maksullinen palvelu). (englanniksi)
| --- | --- |
Auktoriteettitunnisteet: Henkilöt :  World Athletics
Kevin Smith (näyttelijä)

| Kevin Smith> Henkilötiedot |
| --- | --- |
Koko nimi:  Kevin Tod Smith
Syntynyt: 16. maaliskuuta 1963  Auckland
Kuollut: 15. helmikuuta 2002 (38)  Peking, Kiina
Näyttelijä
Merkittävät roolit:  Ares (Xena: soturiprinsessa,31), (Hercules), (Young Hercules)
Aiheesta muualla
IMDb 
Kevin Tod Smith (16. maaliskuuta 1963 Auckland, Uusi-Seelanti – 15. helmikuuta 2002 Peking, Kiina) oli uusiseelantilainen näyttelijä. Parhaiten hänet tunnetaan televisiosarjoista Hercules (1995–1999) ja sen kahdesta spin-off-sarjasta Xena: soturiprinsessa (1995–2001) ja Young Hercules (1998–1999), joissa hän esitti kreikkalaista sodanjumalaa Aresta. Hän oli myös rockmuusikko.
Kuolema

Vuoden 2002 alussa Aucklandista kotoisin oleva näyttelijä matkusti Kiinaan kuvaamaan Warriors of Virtue 2 -elokuvaa. Tarkoituksena oli tehdä yhdysvaltalais-kiinalainen taistelulajifilmi, koska Smith halusi työskennellä elokuvassa Hiipivä tiikeri, piilotettu lohikäärme esiintyneen stuntmiehen kanssa.
6. helmikuuta 2002 Smith oli työskennellyt kuvauksissa Shijiazhuangissa, ja odottaessaan kyytiä takaisin hotellille hän päätti kävellä Keski-Kiinan Televisio -elokuvastudion mailla ja kiipesi lavastetorniin. Hän menetti tasapainonsa ja putosi useita kerroksia (joidenkin lähteiden mukaan noin kuudennen kerroksen korkeudelta) ja sai vakavia vaurioita päähänsä. Smith vietiin paikalliseen sairaalaan ja sieltä hänet siirrettiin Pekingiin. Hän vajosi koomaan, ja häntä pidettiin hengissä keinotekoisesti 10 päivän ajan. Smith kuoli 15. helmikuuta vaimonsa Suzannen ja vanhempiensa Geoffin ja Yvonnen läsnäollessa. Hänellä oli kolme poikaa. Yksityiset hautajaiset pidettiin 28. helmikuuta.
Ennen kuolemaansa Smith oli valmistautumassa ensimmäiseen Hollywood-roolinsa Bruce Willisin toimintaelokuvassa Tears of the Sun, yhtenä Navy SEAL:ina. Roolin oli määrä käynnistää hänen uransa Yhdysvalloissa.
Filmografiaa

| Vuosi | Elokuva/televisiosarja | Rooli |
| --- | --- | --- |
| 1987 | Gloss  |  |
| 1991 | Mon Désir  |  |
| 1991 | Away Laughing | Eri roolihahmoja |
| 1992 | Shortland Street | Jed |
| 1993 | Desperate Remedies | Lawrence Hayes |
| 1994 | Kevin Rampenbacker And The Electric Kettle |  |
| 1994 | Marlin Bay | Paul Cosic |
| 1994 | Heartland | Shorty Carmichael |
| 1995 | Hercules: The Legendary Journeys | Ares/Iphicles |
| 1995 | Xena: Warrior Princess | Ares |
| 1996 | McLeodin tyttäret | Rod |
| 1998 | Young Hercules | Ares |
| 1998 | Flatmates |  |
| 1998 | Hercules and Xena - The Animated Movie: The Battle for Mount Olympus | Ares (Ääni) |
| 1998 | Young Hercules | Ares, (Herculesin velipuoli)/Pellas |
| 1999 | Channelling Baby | Geoff |
| 1999 | Lawless | John Lawless |
| 2000 | Lawless: Dead Evidence | John Lawless |
| 2000 | Jubilee | Max Seddon |
| 2001 | The Meeting | Wallace Greenway |
| 2001 | Lawless: Beyond Justice | John Lawless |
| 2002 | Warriors of Virtue 2: The Return to Tao | Dogon |
| 2003 | Riverworld (jälkiäänitys) | Valdemar |
Filmografiaa > Vierailevat esiintymiset

| Vuosi | Nimi | Rooli |
| --- | --- | --- |
| 1996 | Naked: Stories of Men | Ted |
| 1996 | City Life | Damon South |
| 1996 | City Life | Damon South |
| 1997 | Wildside | Lenny Maddox |
| 1998 | FX – murha tilauksesta | Ricky Delacruz |
| 1998 | Wildside | Lenny Maddox |
| 1999 | Wildside | Lenny |
| 2000 | Guess Who's Coming to Dinner? | Kevin Smith |
Aiheesta muualla

Kevin Smith Internet Movie Databasessa. (englanniksi)
Xenaville
ET:n Uutispätkä Kevinin kuolemasta
Kevinille omistettu muistosivu (Arkistoitu – Internet Archive) jossa on paljon kuvia hänestä
Tribuutti Kevin Smithille
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz
Kaverille ei jätetä

| Kaverille ei jätetä |
| --- | --- |
 Sarjan logo
Tyyli:  Draama-Komedia
Kestoaika:  35-45 minuuttia
Luoja(t):  Mikko Kivinen Taneli Mäkelä Pirkka-Pekka Petelius
Pääosissa:  Pirkka-Pekka Petelius Antti Litja Vesa Vierikko Jukka Rasila
Alkuperämaa:  Suomi
Verkko:  Nelonen
Esitetty:  3. lokakuuta 1999 – 4. tammikuuta 2004
Jaksoja:  30
Aiheesta muualla
IMDb 
Vuonna 2006 julkaistu ensimmäinen DVD.
Vuonna 2007 julkaistu toinen DVD.
Vuonna 2007 julkaistu kolmas DVD.
Kaverille ei jätetä on suomalainen draama-komediasarja, jota tehtiin kolme tuotantokautta vuosituhannen vaihteessa uudelle televisiokanava Neloselle. Sarjan on tuottanut Tuotanto Oy Säihky. Jokainen sarjan jakso on oma tarinansa.
Tekijät

Useimmat sarjan jaksot käsikirjoitti Pirkka-Pekka Petelius ja Taneli Mäkelä, jotka myös näyttelivät monissa sarjan jaksoissa. Muita kirjoittajia olivat muun muassa Mikko Kivinen, Jaakko Ojanne, Jukka Halttunen, Juuso Räsänen, Rabbe Sandelin, Martin Ilmoni ja Janne Suutarinen. Ohjaajina toimivat Taneli Mäkelä, Mikko Kivinen ja Mikko Mattila.
Sarjan jaksoissa vieraili pääosia esittäneiden Mäkelän, Peteliuksen, Jukka Rasilan ja Vesa Vierikon lisäksi lukuisia suosittuja näyttelijöitä kuten Antti Litja, Ritva Valkama, Pentti Siimes, Pirkko Hämäläinen, Kristiina Elstelä, Leena Uotila, Heikki Kinnunen, Irina Björklund, Martti Suosalo, Janne Reinikainen ja Jani Volanen.
Muuta

Sarja voitti Media & Message -palkinnon vuosina 2000 ja 2002. Jakso "Candy Fellows" oli neloskanavan vuoden 1999 katsotuin kotimainen viihdeohjelma.
Sarjan jaksoja on esitetty Suomen televisiossa uusintana Nelosella joulukuussa 2012 ja Jimillä kesällä 2019. Lisäksi jaksoa ”Pikkujoulu” on esitetty useina vuosina joulunaikaan muusta sarjasta erillään. Kaikki jaksot ovat joulukuuhun 2025 asti katsottavissa myös Yle Areenassa.
Jaksoista "Jorma löytää tyylinsä" ja "Mirri" tehtiin myös omat tv-sarjat, Ou nou! ja Handu pumpulla.
Jaksoluettelo > Ensimmäinen tuotantokausi

Kaikki ensimmäisen tuotantokauden jaksot ovat Peteliuksen ja Taneli Mäkelän käsikirjoittamia, ja ohjaajana toimi Mäkelä.
Candy Fellows. Itseoppinut ja aina positiivinen maalaisliikemies (Vesa Vierikko) joutuu hyväuskoisuudessaan kaupungin juppipiirien huiputtamaksi.
Nimi. Eläkeläispariskunnan (Pentti Siimes ja Ritva Valkama) mies kärsii dementiasta. Poliisia pakeneva huumeveikko (Martti Suosalo) piilottaa huumepussin miehen taskuun ja yrittää sitten saada sitä takaisin.
Tarkastus. Yksinkertainen ja pilkattu tykkimies Pönni (Martti Suosalo) sekoittaa syrjäisen varuskunnan valmistelut kenraalin (Petelius) vierailun edellä.
Asessorin mieshuolet. Vanhan kotimaisen elokuvan ylinäyttelevät ja vanhahtavaa kieltä puhuvat hahmot nykyajan ongelmien kimpussa.
Kesä. 1960-luvun perheen idyllistä kesämökkielämää sekoittaa vankikarkuri (Martti Suosalo).
Leiwoset. Amatöörisekakuoro valmistautuu tärkeään esiintymiseen, mutta itse kunkin erilaiset ongelmat vähentävät lauluintoa.
Pikkujoulu. Pikkufirman pikkujouluvalmistelut karkaavat käsistä ja kasvavat elämää suuremmaksi asiaksi etenkin päävastuussa olevalle Anitalle (Ona Kamu).
Jorma löytää tyylinsä. Sukupuolten väliseen roolien vaihtoon perustuva jakso poiki spinoff-sarjan Ou nou!.
Velvet Vision. Suurisuuntainen musiikkinäytelmätuotanto on veitsen terällä, kun lavastajaksi palkataan visionäärinen mutta epäluotettava taiteilija Jukka Numento (Martti Suosalo).
Rutaset. Syrjäytynyt ja alkoholisoitunut ikkunanpesijäkaksikko (Jani Volanen ja Jukka Rasila) yrittää pankkiryöstöä, mutta farssin tapahtumat kehittyvät toiseen suuntaan, kun toinen heistä on pukeutunut naiseksi ja häneen iskee silmänsä muuan valokuvaaja (Antti Litja).
Jaksoluettelo > Toinen tuotantokausi

TKDN. Vauraiden tapiolalaisperheiden nuoret ryhtyvät 1970-luvulla muodikkaasti taistolaisiksi, ja opintopiirin vetäjäksi saadaan vahvalla ideologialla varustettu komea nuorukainen. Käsikirjoitus ja ohjaus Mikko Kivinen.
Molskis ja roiskis. Kesämökilleen koiransa kanssa vetäytyneen miehen (Juha Muje) rauhaa häiritsee omituinen, seurankipeä uusi naapuri (Jukka Rasila). Käsikirjoitus Petelius ja Taneli Mäkelä, ohjaus Mäkelä.
Mestarietsivä Asko. Candy Fellows -jaksossa esitelty höveli liikemies Asko Raappana (Vesa Vierikko) päättää uudistua ja kokeilla yksityisetsivän uraa. Käsikirjoitus Petelius ja Mäkelä, ohjaus Mäkelä.
Tumor cerebri. Ikääntyvä mies (Risto Tuorila) saa sairauskohtauksen, toipuu mutta uskoo pian kuolevansa. Hän tapaa sairaalassa hoitajana toimivan vanhan luokkatoverinsa (Kaija Pakarinen), mistä syntyy ajatus nalkuttavan vaimon (Marja-Leena Kouki) korvaavasta elämänmuutoksesta. Käsikirjoitus Petelius ja Mäkelä, ohjaus Mäkelä.
Mirri. Ikääntynyt stadin slangia bamlaava parivaljakko (Petelius ja Mäkelä) seikkailee ja keskustelee. Jakso poiki oman sarjan Handu pumpulla. Käsikirjoitus Petelius ja Mäkelä, ohjaus Mikko Mattila.
Elämysmatka. Yrityksen pedantti talouspäällikkö (Petelius) lähtee kuukauden virkavapaalle kiertämään maata moottoripyörällään, millä välin hänen elämässään alkaa tapahtua, myös hänestä riippumatta ja hänen tietämättään. Käsikirjoitus Petelius ja Taneli Mäkelä, ohjaus Mäkelä.
Toinen toistaan tukien. Nuori sijoitusneuvoja (Jaakko Saariluoma) epäonnistuu oman pankkinsa ryöstössä ja juonii itselleen pakosuunnitelman, joka kuitenkin kompastuu aivan muiden rikoksentekijöiden pakosuunnitelmiin. Tarina huipentuu merellä erään sijoitusasiakkaan (Matti Nurminen) moottoripurressa. Käsikirjoitus Jaakko Ojanne, ohjaus Mikko Mattila.
Finni. Vaikeus puhua seksuaaliterveysasioista kasvattaa pienen näppylän kärpäsestä härkäseksi. Käsikirjoitus Peteliuksen ja Taneli Mäkelän, ohjaus Mäkelän.
Sielun avohakkuu. Televisioryhmä saapuu haastattelemaan eksentristä korpikirjailijaa (Uula Laakso), mutta ryhmän työtä varjostavat keskinäiset jännitteet. Käsikirjoitus ja ohjaus Mikko Mattila.
Thalian mies. Muualta tullut ammattinäyttelijä (Taisto Reimaluoto) sekoittaa pienen maakuntateatterin paikallistähden (Markku Maalismaa) narsistiset pasmat. Käsikirjoitus Mikko Kivinen, ohjaus Mikko Mattila.
Jaksoluettelo > Kolmas tuotantokausi

Taksikuski. Unettomuudesta kärsivä taksinkuljettaja (Toni Wahlström) saa keikan oudosti käyttäytyvän selkävaivaisen naisen (Anu Sinisalo) kotiin Käpylään. Mukaan tulee satunnainen ohikulkija (Liisa Kuoppamäki), joka jää taksikuskin kanssa naista avustamaan. Käsikirjoitus ja ohjaus Mikko Mattila.
Paratiisi. Oppikoulusta asti parhaita kavereita olleet kolme miestä (Tommi Korpela, Kari-Pekka Toivonen ja Jari Pehkonen) pelaavat yhdessä jääkiekkoa. He perustavat vaimoineen yhteisen rivitaloyhtiön, mutta se ei välttämättä osoittaudu hyväksi ideaksi. Käsikirjoitus ja ohjaus Mikko Kivinen.
Tiimi. Yrittäjäpariskunta (Riitta Havukainen ja Ilkka Koivula) vie omistamansa mainostoimiston henkilökunnan veneellä saareen hengennostatusviikonloppua viettämään. Käsikirjoitus ja ohjaus Mikko Kivinen.
En dag med Dennis. Kun lapset ovat partioleirillä, stressaantunut suomenruotsalainen toimistotyöntekijä (Robert Enckell) aikoo viettää mökkiviikonlopun kaksin vaimonsa (Birthe Wingren) kanssa. Yllätysvieraaksi ilmaantuu ulkomailla asuva, kiusallisen runollinen ja henkevä lapsuudenkaveri Dennis (Mikael Andersson). Käsikirjoitus Martin Ilmoni ja Rabbe Sandelin, ohjaus Mikko Mattila.
Aino. Tarina sinnikkäistä it-alan rekrytointikonsulteista, rooleissa mm. Merja Larivaara. Käsikirjoitus Marianne Tikkanen, ohjaus Mikko Mattila.
Remes. Syrjäseudun maalaismiehet (Aimo Räsänen ja Jari Ahola) joutuvat tieteiselokuvaa muistuttavaan uuden ajan it-kylään nimeltä Remes. Käsikirjoitus Juuso Räsänen, ohjaus Mikko Mattila.
Päät pystyyn. Hip hop on rantautunut Suomeen, ja Pihlasta (Lotta Lindroos) tehdään maan ensimmäinen naispuolinen alan artisti. Käsikirjoitus Janne Suutarinen, ohjaus Mikko Mattila.
Ostaja. Autokauppaan sijoittuvan tarinan pääosissa Kari-Pekka Toivonen, Taisto Reimaluoto, Heikki Silvennoinen ja Toni Wahlström. Käsikirjoitus Jukka Halttunen, ohjaus Mikko Mattila.
Kalamies Sakari. Rooleissa mm. Pirjo Moilanen, Taisto Reimaluoto ja Hannes Suominen. Käsikirjoitus Jukka Halttunen, ohjaus Mikko Mattila.
Lennonjohto. Absurdi komedia lento- ja lennonjohtohenkilöstöstä, joka ei ihmissuhteiltaan oikein jaksa keskittyä työhönsä. Käsikirjoitus Pirkka-Pekka Petelius ja Mikko Mattila, ohjaus Mattilan.